Komisijos sprendimas
2003 m. liepos 3 d.
iš dalies keičiantis Sprendimą 2001/881/EB, nustatantį kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą, ir Sprendimą 2002/459/EB, pateikiantį ANIMO kompiuterių tinklo vienetų sąrašą
(tekstas svarbus EEE)
(2003/506/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 18 d. Tarybos direktyvą 97/78/EB nustatančią principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą [1], ypač į jos 6 straipsnio 2 dalį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [2], su paskutiniais pakeitimais, padarytais Direktyva 96/43/EB [3], ypač į jos 6 straipsnio 4 dalį,
kadangi:
(1) Reikia atnaujinti Komisijos sprendimu 2001/881/EB [4] su paskutiniais pakeitimais, padarytais Sprendimu 2002/986/EB [5], patvirtintą kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą, į kurį įtraukti ANIMO vienetų numeriai kiekvienam pasienio kontrolės postui, ypatingai atsižvelgiant į pokyčius tam tikrose valstybėse narėse ir į Bendrijos patikrinimų patobulinimą.
(2) Todėl, atsižvelgiant į visus svarbius pokyčius ir siekiant išlaikyti identišką pateiktam Sprendime 2001/881/EB sąrašą, reikia atnaujinti ANIMO vienetų sąrašą, pateiktą Komisijos sprendime 2002/459/EB [6], su paskutiniais pakeitimais, padarytais Sprendimu 2002/986/EB, kuriame įtraukti ANIMO vienetų numeriai kiekvienam pasienio kontrolės postui Bendrijoje.
(3) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/881/EB priedas pakeičiamas šio sprendimo I priedo tekstu.
2 straipsnis
Sprendimo 2002/459/EB priedas iš dalies keičiamas pagal šio sprendimo II priedą.
3 straipsnis
Šis sprendimas skirtas valstybėms narėms.
Priimta Briuselyje, 2003 m. liepos 3 d.